Zariadenie pre el. vrátnika DT je navrhnuté digitálnym prístupovým a komunikačným audiosystémom DEK-SIEŤ s

operačno-pamäťovou jednotkou OPJ UNISIEŤ RS485 BES/DEK firmy Peter Grečko - RYS. Zostava el. vrátnika

umožňuje kontrolu vstupu do objektu, s nezávislým adresným záznamom o vstupe, komunikáciu medzi modulom

vrátnika na bráne hlavného vchodu a domácimi telefónmi v bytoch, priamu voľbu volaného účastníka, a na vchode

do objektu vstupovanie cez DEK kľúč. Celá zostava el. audiovrátnika je zrejmá z výkresu E-13..

Komponenty el. vrátnika včítane napájacích zdrojov a prípadne aj programovacieho modulu budú osadené do

plastových rozvádzačov R-DT osadených v stene hlavného vstupu. Rozvod do bytov bude riešený lúčovým vedením

na jednotlivé podlažia a odtiaľ odbočkami do bytov. Napojenie zariadení DT je riešené z ističových vývodov pre

spoločné priestory.

***Poznámka:*** *Elektrické schémy vzájomného prepojenia komponentov DT sú súčasťou ich dodávky.*

Kabeláž pre zariadenia DT bude riešená slaboprúdovými bezhalogenovými káblami typ JXKE-R. Káble budú

uložené do drážok vyfrézovaných do muriva, tieto budú po uložení káblov začistené maltou.